పోరిక జగన్ నాయక్

పోరిక జగన్ నాయక్ తెలంగాణ రాష్ట్రానికి చెందిన రాజకీయ నాయకుడు. ఆయన మూడుసార్లు ఎమ్మెల్యేగా గెలిచి, ఉమ్మడి ఆంధ్రప్రదేశ్ రాష్ట్రంలో మంత్రిగా పని చేశాడు.

రాజకీయ జీవితం
పోరిక జగన్ నాయక్ రాజకీయాల పట్ల ఆసక్తితో 1978లో ములుగు నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి జనతా పార్టీ  అభ్యర్థి చార్ప భోజా రావుపై 1469  ఓట్ల  ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1983లో కాంగ్రెస్ పార్టీ  అభ్యర్థిగా పోటీ చేసి స్వతంత్ర అభ్యర్థి అజ్మీరా చందులాల్ పై 1718 ఓట్ల మెజారిటీతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు.

పోరిక జగన్ నాయక్ 1985లో కాంగ్రెస్ పార్టీ అభ్యర్థిగా పోటీ చేసి టీడీపీ అభ్యర్థి అజ్మీరా చందులాల్  చేతిలో 7632 ఓట్ల మెజారిటీతో ఓడిపోయాడు. ఆయన 1989లో మూడోసారి కాంగ్రెస్ పార్టీ నుండి ఎమ్మెల్యేగా గెలిచి ఉద్యాన, పశుసంవర్ధక శాఖ మంత్రిగా పని చేశాడు.

మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1989)